
* În această perioadă se împlineşte un an de când au trecut la 
Domnul doi dintre fraţii noştri apropiaţi: Ioan Suba şi Vasele- 
na Moţco. Deşi familiilor nu le-a fost uşor, credem că au simţit 
puterea rugăciunilor celor care au dobândit îndrăzneală înaintea 


lui Dumnezeu prin silinţa de a duce aici o viaţă bineplăcută Lui. 





* Săptămâna trecută, fraţii noştri, Alin și Karla Pater, au în- 
drumat în pictura religioasă pe sticlă un grup de copii ucraini- 
eni, dintre cei care s-au refugiat la Arad din calea războiului. De 
asemenea, cei doi iconari au fost luni protagoniștii vernisajului 
expoziţiei de artă sacră „Păzitorii” de la Bastionul Theresia din 
Timişoara (foto). 


+ Sâmbătă a avut loc sfinţirea bisericii din Visca (jud. Hune- 
doara), unde slujeşte de câţiva ani pr. Adrian-lulian. Au partici- 
pat PS Nestor al Hunedoarei, un sobor de preoţi, între care şi 
părinţi din obşte. Biserica a fost ridicată acum 80 de ani, dar nu 
fusese sfinţită. De când a fost hirotonit, pr. Adrian a lucrat cu 
râvnă la renovarea acesteia. 





+ Săptămâna aceasta a adormit, după o grea suferinţă, prof. arhidiacon 
Florin-Adrian Sirca, inspector de Religie în cadrul ISJ Arad. Dumnezeu 
să-l odihnească! (sursa: arhiepiscopiaaradului.ro) 


* Joi, 14 aprilie, de la ora 17, în Aula Facultăţii de Teologie Ortodoxă din 
Arad, ASCOR organizează conferinţa cu titlul „Actualitatea Imnului 58 al 
Sf. Simeon Noul Teolog”, ce va fi susţinută de PS. Daniil Densuşeanul 
(Stoenescu). (sursa: arhiepiscopiaaradului.ro) 


+ Marţi, în 12 aprilie, de la ora 19.00, pe scena Teatrului Clasic „Ioan Sla- 
vici” Arad, în Sala Studio, are loc spectacolul religios: „Cântarea Cântă- 
rilor”, cu participarea actriţei Oltea Blaga şi a Corului psaltic „Sfântul 
Ioan Damaschin” din Arad. Intrarea este liberă. (sursa: actualitati- 
arad.ro) 








'£ SELAFIILA 


F-, 


> “o ulaţă de rugăolune neîntreruptă 





Pr. Alexandru Torik - SELAFIILA, o viaţă de rugăciune neîn- 
treruptă 


Parafrazându-l pe Sfântul Ignatie Briancianinov, putem spune că Romanul Selafiila este 
„0 ofrandă monahismului contemporan”, un dar de iubire adus de părintele Torik călu- 
gărilor şi călugăriţelor de azi. Prin istorisirea vieţii schimonabhiei Selafiila — la baza căre- 
ia se află biografia schimonabhiei Sepfora, una dintre excepţionalele îndrumătoare du- 
hovniceşti ale Rusiei secolului al XX-lea —, autorul prezintă panorama vieţii unei femei 
simple credincioase, trăitoare în secolul al XX-lea — cel atât de bogat în evenimente şi 
suferinţe, de la Revoluţie la Perestroika —, viaţă care a însumat foamete, sărăcie, desfi- 
inţarea gospodăriilor ţărăneşti, pierderea celor apropiaţi, lagărele. 

Când avem parte de ispite de toate 
felurile: trupeşti, frică de la diavol, 
când nu avem un sentiment de sigu- 
ranță duhovnicească, să 

citim din Psaltire. Sigu- 66 
ranța duhovnicească nu se 
obţine aşa de uşor. Ştiţi ce 


Maxilna 


Foaie ortodoxă pentru sufleţ 


taţii, mamele noastre că avem un 
înger păzitor care ne însoţeşte pre- 
tutindeni. Acum nu mai există acest 


Iată că a venit epoca fricii, 
dar să ne curăţim cu toţii 


10 aprilie 2022 


INDEMNURI 
pentru prezent 


Mitropoliful Neofit de Morfou 





iubesc. Să învăţăm să comuni- 
căm cu sfinţii. 


Cel mai bun mod de a vă 
ruga, mai ales pentru cei ce 
vă găsiţi in lume, cu respon- 
sabilităţi şi cu diverse activi- 
tăţi, nu este neapărat multa 


înseamnă acest lucru la mo-  jmimile, ca să nu mai avem frică rugăciune cu metanierul. 


dul concret? Să am o buna 
legătură cu îngerul meu pă- 
zitor. Cel la care ne rugam 
când eram mici: Inger, înge- 
raşul meu, ce mi te-a dat Dumne- 
zeu, eu sunt mic, tu fă-mă mare... 
Câte mame şi-au învăţat copiii să 
zică aşa? De ce noi când eram mici 
aveam acest sentiment al siguran- 
ţei? Pentru că ne spuneau bunicile, 


în ele! 


sentiment din cauza părinţilor. Pă- 
rinţii ar trebui să înceapă ei înşişi, 
mai întâi, să aibă această siguranţă 
duhovnicească, pentru că toţi avem 
îngeri păzitori, avem sfinţi care ne 


Dacă o faceţi deja, să conti- 

nuaţi să o faceţi. Dar cei ce 

nu puteţi să vă rugaţi cu me- 
tanierul, să citiți din Psaltire. A fost 
scrisă de Sfântul Prooroc David şi a 
fost citită de toţi Sfinţii. 


Mulţi mă întreabă: ce să fac cu 
fiul meu care se droghează, ce 
să fac cu fiica mea care a că- 





SF. GUTHLAC 
Părintele pustiei engleze (11 aprilie 714) 


Neam de nobil englez, după ce şi-a petrecut primii ani ai tinereţii în războaie, 
la 24 de ani Guthlac a lăsat bogăţia şi faima, retrăgându-se într-o mănăstire. 
După 2 ani de asceză a primit binecuvântarea de a se retrage în pustie. A găsit 
o insulă nelocuită şi acolo şi-a ridicat o colibă simplă. Hrana sa era o bucăţică 
de pâine de orz şi un pic de apă după apusul soarelui. Şi-a luat nevoinţa de a 
nu purta decât haine aspre de piele. A dus lupte mari cu cel viclean, care căuta 
în orice chip să-l scoată de acolo, apărându-i în chipuri înfricoşătoare. Dumne- 
zeu i-a dat darul înainte-vederii, ştiind ziua în care va muri. La un an de la 
adormire, trupul său a fost descoperit neputrezit. Englezii de astăzi îl redesco- 


peră şi au multă evlavie la acest Antonie englez. 











| 

zut în depresie? Tuturor le zic: 
CITIŢI DIN PSALTIRE! Și înainte să 
vă apucaţi să citiţi, smeriţi-vă. Ziceţi 
către Maica Domnului: 


- Preasfântă Născătoare, eu ca ma- 
mă, am eşuat, eu ca tată, mi-am 
ratat misiunea, poartă-le tu de gri- 
Jă, te rog! 


Și apoi, nimic mai mult decât Psalti- 
rea! Dacă mai aveţi timp, citiţi şi 
Acatistul Maicii Domnului. Să vedeţi 
ce „legătură telefonică” bună veţi 
avea. Ce frecvență puternică veţi 
prinde. Și apoi, mergeţi la Liturghie 
şi o veţi simţi cu adevărat. 


Mulţi îmi zic: îmi zboară gândurile; 
şi când citeşti Psaltirea se poate în- 
tâmpla aceasta. Dar gândurile se vor 
întoarce. Ce înseamnă că pleacă? Păi 
cine sunt eu? Sunt eu Macarie Egip- 
teanul sau Părintele Porfirie? Ce 
spune o rugăciune? „Mintea mea cea 
împrăştiată, adun-o, Doamne!”. Nu 
putem singuri să ne adunăm 


gândurile, prin nicio metodă. 
Ni le va aduna Insuși Dumne- 
zeu. Dar trebuie să I-o cerem 
îndelung. 


În afara tulburărilor dintre neamuri, 
problemele politice, geofizice, socia- 
le, boli, războaie, acum avem şi foar- 
te multe probleme în interiorul Bise- 
ricii Ortodoxe. Toate acestea sunt 
lucrarea diavolului care, aşa cum 
vrea să strice familia, să aducă tul- 
burări în parohie, să creeze proble- 
me în mitropolie, tot aşa vrea să ne 
atace credinţa, să ne facă să fim pu- 
ţin-credincioşi. El este ucigaş de oa- 
meni şi vrea să facă război Bisericii 
Ortodoxe, care este Trupul lui Hris- 
tos, dar şi noi i-am dat drepturi. I- 
am dat drepturi ca să poată veni 
acest duh al dihoniei, al apostaziei, 
să intre în noi îndoiala şi neîncrede- 
rea. 


Ne-am întrebat de ce atât de mulţi 
sfinţi au trăit şi s-au făcut cunoscuţi 
lumii în secolul XX? Credem în cu- 


vântul profetic al sfinţilor? Sau le 
includem pe toate în categoria înşe- 
lărilor şi a falselor profeţii? Ne inte- 
resează ascetismul ortodox? Ne inte- 
resează pocăința? De ce toţi sfinţii 
au avut asceză şi au şi acum? Să le 
vorbim oamenilor despre sfin- 
ţii contemporani nouă, din mo- 
ment ce nu avem nimic de-al nostru 
care să merite sa fie împărtăşit. Mai 
ales celor tineri. Deja profeţiile devin 
Ştiri şi doar pocăinţa noastră ar mai 
putea să stăvilească intensitatea rău- 
lui căruia puţina-credinţă a creştini- 
lor i-a permis să capete dimensiuni 
apocaliptice. 


Sfinţii sunt cei care sprijină pămân- 
tul acesta. Nu vă temeţi! Voi să 
vă sprijiniți de sfinţi, pe cei din 
vechime şi pe cei contemporani 
cu noi. Și să citiţi din Psaltire. Psal- 
tirea scoate demonii. Iată că a venit 
epoca fricii, dar să ne curăţim cu 
toţii inimile, ca să nu mai avem frică 
în ele! 





DOUĂ PRIMĂVERI 


Teodosia (Zorica) Laţcu 


Nu mă mai bucur azi de primăvară, 


Și nu tresalt acum, ca-n altădată, 


Nici ochii mei, azi, nu se mai desfată, 


În verdele de pomi, cu umbră rară. 


Azi nu mai zăbovesc, în zori, mirată, 


Că rândunelele se-ntorce în ţară 


Și peste noapte pomii se-mbrăcară, 


În gingaş strai de floare-mbelşugată. 


Azi ştiu o altă Primăvară-n floare 


Cu tainică şi veşnică lucire, 


Cu desfătări, ce n-au asemănare, 


Ce-a răsărit, cu dulce tresărire, 


Din nesfârşita, fără de hotare, 


Dumnezeiasca, unica iubire... 

- plămădirea 
creştină a copiilor 

Am stat de vorbă cu cele două mâini prin care Dumnezeu şi Sf. Efrem lucrează să existe acest loc: 
Susana Marinescu şi Adela-Antuza Bercea, surori din obştea noastră. 


De când şi-a pornit activitatea gră- 
dinița şi de ce aţi ales acest nume? 


S: Avem deja 4 ani de activitate. 
Sfântul Efrem a fost cel prăznuit în 
ziua în care am pornit cu binecuvân- 
tare la drum şi a rămas un sprijin 
constant în toţi aceşti ani. 


În Arad mai există grădinițe confe- 
sionale? 


A: Chiar multe, dar nu ortodoxe! 
Grădiniţa Efremia este prima de 
acest fel din Arad. 


De ce să-şi dea părinţii copilul la o 
grădiniţă privată, cu profil orto- 
dox? 


A: Mi se pare foarte importantă pe- 
rioada primilor 7 ani de acasă, în 
care se pune o bază solidă şi educaţi- 
ei creştine, ceea ce nu se întâmplă în 
grădinițele de stat. Acolo copilul nu 
poate să se întâlnească cu Dumne- 
zeu — de exemplu prin icoane, care 
nu există. 


Mulţi părinți consideră că anii de 
grădiniţă nu sunt atât de impor- 
tanți... 


A: Ba chiar sunt foarte importanţi, 
căci atunci copilul învaţă cel mai 
mult. Limbile străine se deprind 
foarte uşor în primii ani. Şi atunci ce 
e cel mai important — credinţa — el 
nu o învaţă în grădiniță! Copiii pe- 
trec mai mult timp cu educatoarea 
decât cu mama, căci aşa sunt vremu- 
rile. Iar dacă grădiniţa şi educatoare 
nu sunt creştine, ei nu au de unde să 
înveţe latura creştină. Copilul e şi 
trup și minte şi suflet. Nu pu- 
tem face abstracţie de aceasta. 
Grădiniţa Efremia are aceeaşi pro- 
gramă cu a celorlalte grădiniţe, doar 
că are specific creştin ortodox, care 


este esenţial. 


S: Şi mai este ceva la care părinţii ar 
trebui să se gândească: socializarea, 
integrarea copilului într-un grup 
este extrem de importantă la această 
vârstă. 


Ce înseamnă concret acest specific 
ortodox? 


A: Înseamnă rugăciune înainte şi 
după masă; lectură zilnică din vieţile 
sfinţilor; referiri creştine în activită- 
ţile de zi cu zi; participarea la Litur- 
ghie în sărbători. Şi mai e ceva — 
mediul. Când vezi icoane pe pereţi, 
te odihneşte sufleteşte. Educatoarele 
noastre au o ţinută creştină, ceea ce 
este important, pentru că educatoa- 
rea e un model pentru copii. 


Toţi copiii de la Grădiniţa Efremia 
provin din familii practicante? 


S: Nu, noi nu am refuzat pe nimeni, 
dar părinţii şi-au asumat regulile şi 
specificul ortodox al grădiniţei. Şi 
Dumnezeu va rândui ca acolo unde 
nu este credinţă sau nu e tare, să 
semene în inimile părinţilor prin 
copii. Dar în primul rând este foar- 
te important pentru copil să 
aibă el sămânţa cea bună, ca, în 
greutăţile ce vor veni în viaţă, 
să ştie cum să se raporteze. Noi 
îi învăţăm de pe acum ca atunci 
când dau de greu să spună Doamne 
Iisuse Hristoase, miluieşte-mă! 


A: Cred că este o lucrare de-a drep- 
tul drăcească ce se face în lume, ca la 
grădiniță şi la şcoală să nu vorbeşti 
despre Dumnezeu. Şi chiar dacă eşti 
creştină, ca educatoare, într-o grădi- 
niţă de stat nu ţi se va permite să 
vorbeşti aşa cum ai dori despre 
Dumnezeu. 


Ce planuri de viitor aveţi? 


A: Până acum nu ne-a permis spaţi- 
ul să ne extindem. Însă, prin minu- 
nea Sf. Efrem, am găsit o clădire de 
închiriat. Este vorba de o fostă gră- 
diniţă în cartierul Aradul Nou, nu 
departe de Şcoala Sf. Nicolae, cu un 
spaţiu generos şi o curte mare. 


S: Ceea ce este bine e faptul că pri- 
mim spaţiul complet renovat. Nouă 
ne rămâne să ne dotăm cu cele strict 
necesare unei grădiniţe, ceea ce nu 
este puţin financiar vorbind — peste 
20.000 de euro. 


Ați găsit sprijin în acest sens? 


S: Cu ajutorul Sf. Efrem vom primi 
o finanţare de la Fundaţia Albert 
pentru o parte din cele necesare. Va 
trebuie să găsim şi restul de bani. Ce 
pot spune este că Sf. Efrem ne- 
a ajutat şi ne-a luminat inclusiv 
cu partea de documentaţie, care nu 
este un lucru uşor, în condiţiile în 
care amândouă avem un serviciu. De 
asemenea Dumnezeu a ajutat să tre- 
cem şi peste perioada pandemiei, să 
avem cât mai multă prezenţă fizică 
la grădiniţă. 


Intenţia noastră este să ne extin- 
dem, după ce vom trece de pasul 
acreditării, inclusiv să avem un par- 
teneriat cu Şcoala Sf. Nicolae şi să 
oferim facilităţi părinţilor care au 
deja unul dintre copii acolo şi vor să- 
i aducă pe ceilalţi la grădiniţă. După 
ce vom obţine acreditarea, vom 
primi o subvenție de la stat, fapt ce 
ne va permite să avem taxe mai mici 
şi să dăm posibilitatea şi unor copii 
din familii cu situaţii mai dificile. 


Vă mulţumim! 

Biserica pe Cruce 


Cei 60 de preoți 


mucenici 
din Siberia 





„Cel ce ascultă cuvântul Meu şi crede în Cel ce M-a 
trimis are viaţă veșnică şi la judecată nu va veni, 
ci s-a mutat de la moarte la viaţă .” 


În 1930, 1931 şi 1932 am călătorit 
prin toată Siberia într-o expediţie 
ştiinţifică — scrie un martor. Întreg 
drumul trecea prin taiga; nu erau 
locuitori şi doar deţinuţii lucrau în 
construcţii. In lagăre domnea pe 
atunci o tiranie nemaiauzită. Fără 
niciun motiv, oamenii erau îm- 
pușcaţi, bătuţi şi biciuiţi. Condiţiile 
de vieţuire erau groaznice; erau şai- 
zeci sau optzeci de oameni într-o 
baracă, cu două rânduri de scânduri 
pentru dormit. În cazul în care unul 
dintre deţinuţi nu îşi împlinea nor- 
ma zilnică, gardienii lagărului aveau 
dreptul să facă ce voiau cu el; ei îi 
ţineau pe deţinuţii aflaţi în proces 
timp de o săptămână în aer liber. 
Oamenii mureau de foame şi de frig. 


În iuli 1933, grupul nostru de cerce- 
tare s-a oprit pentru mai multe zile 
nu departe de lagărul de concentra- 
re din Kahug. În acea regiune solul 
era mai potrivit pentru agricultură şi 
deja acolo fuseseră făcute planuri 
pentru o fermă colectivă de stat. 
Vremea devenise destul de plăcută. 
După prânz am stat până noaptea 
târziu lângă foc. Adesea auzeam un 
fel de strigăte, care făceau ecou în 
taiga. Încă nu ştiam ce fel de strigăte 
erau acestea. 


Era o noapte senină şi liniştită; ae- 
rul proaspăt siberian degaja o mi- 
reasmă de flori de taiga de-a lungul 
văii. Și cât voi trăi nu voi uita nicio- 
dată această vale, o să mi-o amin- 
tesc întotdeauna! Somnul nostru 
dulce de dimineaţă a fost întrerupt 
de un fel de geamăt omenesc jalnic. 


Toţi ne-am sculat repede. Conducă- 


torul grupului nostru și-a luat repe- 
de un binoclu, alţii au aranjat două 
instrumente de nivelare şi ne ocu- 
pam de treburile noastre, când am 
început să observăm o mulţime 
mişcându-se în direcţia noastră; din 
cauza desişului era greu de înţeles 
ce se întâmpla. 


Erau şaizeci de deţinuţi şi după ce 
au ajuns mai aproape am putut ve- 
dea clar că erau toţi ameţiţi de foa- 
me şi din cauza muncii peste măsu- 
ră. Ce am văzut? Fiecare din ei avea 
o funie pe spate. Ei trăgeau o sanie 
— o sanie în mijlocul lui iulie! Şi pe 
sanie era un butoi cu excremente 
umane! 


Se pare că gardienii care îi însoțeau 
nu ştiau că era o expediţie de cerce- 
tare ştiinţifică în acel teritoriu al 
lagărului de concentrare. Am auzit 
cuvintele exacte ale ordinului gardi- 
enilor: „Intindeţi-vă jos şi nu vă 
mişcaţi”. Unul dintre gardieni a 
alergat înapoi la lagăr; se pare că ne- 
au considerat suspecți. Unul dintre 
cei din grupul nostru a înţeles atunci 
situaţia deţinuţilor şi a spus: „Le-am 
mai prelungit viaţa cu câteva mi- 
nute”. La început nu am înţeles 
aceste cuvinte. În poate cincispreze- 
ce sau douăzeci de minute eram în- 
conjuraţi de un pluton de gardieni ai 
lagărului, care se apropiau ţinând 
puştile în poziţie de tragere, ca şi 
când urma să ne atace cu baionete. 
Comandantul plutonului şi comisa- 
rul politic au venit la noi şi ne-au 
cerut documentele. După verificarea 
documentelor ne-au explicat că 
aceşti şaizeci de oameni fuseseră 
condamnaţi să fie împuşcaţi, pentru 





că erau elemente potrivnice puterii 
sovietice. 


Deja fusese pregătit un şanţ pentru 
aceşti şaizeci de oameni. Comisarul 
politic ne-a cerut să mergem în cor- 
turile noastre, ceea ce am şi făcut. 
Cei şaizeci de mucenici erau preoți. 
În dimineaţa liniştită de iulie vocile 
slăbite ale multora dintre preoţi se 
auzeau cu claritate. Unul dintre cei 
care îi executa i-a întrebat pe preoţii 
care stăteau lângă şanţ, unul câte 
unul: „Luaţi acum ultima gură 
de aer; spuneţi-ne, există 
Dumnezeu sau nu?” Răspunsul 
sfinţilor mucenici a fost ferm şi în- 
crezător: 


„Da, există Dumnezeu!” 


Prima împuşcătură a răsunat. Stând 
în corturi, inimile noastre băteau cu 
putere... O a doua împușşcătură a 
răsunat, o a treia şi apoi mai multe. 
Aceşti preoţi au fost duşi, unul câte 
unul, la şanţ; executorii sentinţei, 
stând lângă şanţ, îl întrebau pe fie- 
care preot: „Există Dumnezeu?” 
Răspunsul era acelaşi: „Da, există 
Dumnezeu!”. Noi suntem martori 
vii, noi am văzut cu ochii noştri şi 
am auzit cu urechile noastre cum 
acei oameni înainte de moarte își 
mărturiseau credinţa în Dumnezeu. 


Probabil că vor mai trece ani, zeci de 
ani, dar aceste morminte de pe dru- 
mul Kahug-Nijni-Udinsk trebuie să 
fie găsite. Niciun creştin ortodox, de 
oriunde ar fi, nu trebuie să îi uite pe 
aceşti sfinți mucenici, care şi-au dat 
vieţile pentru credinţa lor. 

Cuviosul Mihail a fost un stareţ re- 
numit al Schitului Peştera Ialomici- 
oarei. Era de loc din comuna Moeciu 
(Braşov). În anul 1900 a intrat în 
nevoinţa călugărească. Fiind foarte 
ascultător, blând şi iubitor de Dum- 
nezeu, părinţii schitului l-au făcut 
călugăr. După zece ani, l-au hiroto- 
nit diacon şi preot, ajungând duhov- 
nic iscusit în partea locului. În anul 
1925, ieromonahul Mihail a fost nu- 
mit egumen şi părinte duhovnicesc 
al Schitului Peştera, pe care l-a po- 
văţuit cu multă smerenie și blândeţe 
timp de 27 de ani. 


Cea mai aleasă faptă bună a părinte- 
lui Mihail era râvna lui pentru 
rugăciune, pentru slujba bisericii. 
Timp de peste 50 de ani a fost nelip- 
sit de la toate slujbele bisericeşti de 
zi şi de noapte. Ori citea, ori cânta la 
strană, ori slujea cele sfinte, ori se 
ruga în taină cu Rugăciunea lui Ii- 
sus. Spuneau ucenicii bătrânului că, 
pentru bunătatea şi evlavia lui, do- 
bândise de la Dumnezeu darul rugă- 
ciunii şi al înţelepciunii duhovni- 
ceşti. Pentru aceea ajunsese duhov- 
nic renumit şi mulţi călugări, si- 
haştri şi mireni îl căutau şi îşi des- 
chideau inima sub epitrahilul lui. 


Într-o noapte de iarnă, după utrenie, 
stareţul a plecat de la schit peste 
munte, la Mănăstirea Sinaia. Pe cale 
i-au ieşit câţiva lupi înainte. Bătrâ- 
nul însă nu s-a înfricoşat. Ci, făcân- 
du-şi semnul crucii, a zis: 


- Doamne, facă-se voia Ta! 


Apoi, întorcându-se către lupi, a 
adăugat: 


- Dacă aveţi poruncă de la Dumne- 
zeu să mă mâncaţi, iată-mă, sunt 
înaintea voastră. lar dacă nu aveţi 
poruncă să mă mâncaţi, atunci du- 
ceţi-vă în drumul vostru. 


În clipa aceea, lupii şi-au plecat ca- 





Părinţi îmbunătăţiţi 


Doamne, facă-se voia Ta! 


STAREȚUL MIHAIL BĂDILĂ 





petele în jos şi au dispărut în pădu- 
re. 


În altă iarnă, mergând spre Sinaia, 
pe vârful muntelui l-a cuprins o fur- 
tună cu viscol cumplit. Atunci părin- 
tele Mihail, ştiind că numai Dumne- 
zeu îl poate scăpa de la moarte, a 
căzut în genunchi şi, înălțându-şi 
mâinile spre cer, s-a rugat cu la- 
crimi, zicând: 


- Doamne, facă-se voia Ta! 


În ceasul acela s-a izbăvit de moarte 
în chip minunat, căci s-a văzut mer- 
gând pe şoseaua ce duce spre oraşul 
Buşteni. Deci, dând slavă lui Dum- 
nezeu, a doua zi s-a întors cu pace la 
schit. 


Spuneau ucenicii stareţului Mihail şi 
acest lucru cu totul minunat: 


Era în vara anului 1938. Într-o 
noapte, pe când bătrânul aţipise în 
chilie, deodată auzi un glas porunci- 
tor, care se repetă de două ori: 


— Du-te şi ia pe pustnicul din poia- 
na Obârşie! 


Până la ziuă bătrânul s-a rugat. 
Apoi, luând pe duhovnicul său, lero- 
monahul Antonie, au urcat muntele 
spre poiana Obârşie. Nimeni nu ştia 
să se nevoiască vreun pustnic în par- 
tea aceea. Şi, iată, în poiană au aflat 
un mic bordei pustnicesc şi în faţa 
lui, un călugăr care stătea pe un 
trunchi de buştean. 


— Binecuvintează, părinte! a zis sta- 
rețul. 


În clipa aceea, însă, au observat că 
sihastrul acela necunoscut și sfânt se 
mutase din viaţa aceasta. Atunci 
părinţii l-au coborât de pe munte şi | 
-au îngropat în schit, alături de bise- 
rică. Câţi pustnici sfinţi s-au nevoit 
neştiuți de oameni în adâncul 
Munţilor Carpaţi! 


În primăvara anului 1950, noaptea, 
pe când părintele Mihail se ruga în 
chilie, deodată s-a prăbuşit un bolo- 
van mare de stâncă peste chilia lui. 
Dar, la porunca lui Dumnezeu, bolo- 
vanul s-a oprit în pod, deasupra ca- 
pului său. Astfel, bunul nevoitor a 
fost izbăvit şi de data aceasta de 
cursele vrăjmașului. 


În anul 1952, egumenul Mihail Bădi- 
lă s-a retras la linişte. Spre sfârşitul 
anului 1957, stareţul Mihail a zis 
către ucenicul său: 


— Părinte Pimen, cât mai este până 
la Sfântul Mucenic Ignatie? 


— Mai sunt trei săptămâni. 


— Să ştii că în ziua Sfântului Ignatie 
mă duc din viaţa aceasta! 


În seara aceea, bătrânul stătea pe 
marginea patului şi citea din Sfânta 
Scriptură. Apoi a zis ucenicului: 


— Du-te la chilie şi te odihneşte, că 
eşti obosit. 


După un ceas, ucenicul l-a găsit 
adormit în Domnul, cu Biblia pe 
braţe. Aşa s-a săvârşit Cuviosul sta- 
reţ Mihail. 


Să avem rugăciunile lui! 





Schitul Peștera lalomicioarei 

In anul 1916 a intrat şi România în 
război. Cei doi ani au fost de mare 
zbatere pentru ţara noastră, căci di- 
nastia ce conducea era de origine 
germană, iar interesele României 
erau împotriva Germaniei. Cu atât 
mai mare este meritul regelui Ferdi- 
nand că şi-a călcat în picioare origi- 
nea în favoarea ţării. 


În toată această zbatere, iată cuvân- 
tul unui diplomat francez din Maroc, 
aflat la oarecare distanţă de conflic- 
tul ce se întinsese peste tot continen- 
tul european: „Sunt complet nebuni 
oamenii ăştia! Un război între euro- 
peni înseamnă război civil! (căci nu 
se mai întâmplase între toate ţările 
europene) Este cea mai monumenta- 
lă tâmpenie pe care lumea a făcut-o 
vreodată!” 


Aşadar acest prim război reprezintă 
prima fază de demonizare a lumii. În 
ce fel? Să ne închipuim că într-o casă 
se comite o crimă. Atunci acel loc 
devine fief satanic, se umple de pute- 
re drăcească, dacă nu este curăţat şi 
sfinţit. Primul război mondial a în- 
semnat la acea vreme cea mai mare 
pierdere de vieţi omeneşti şi de bu- 
nuri, pe care lumea nu o mai cunos- 
cuse până atunci, prin mijloace mult 
mai violente şi mai ucigătoare 
(avioane, mitraliere, gazare). Europa 
acelor ani era un fluviu de sânge. 
Insă este un lucru interesant: din 
numărul celor morţi, doar 5% repre- 
zentau civilii, restul erau militarii de 
pe front. Acest număr a crescut expo- 
nenţial în al doilea război mondial, 
când s-a ajuns ca din numărul morţi- 
lor, 50 % să fie civili! În acest război 
România mică a pierdut 880.000 de 
militari şi peste 300.000 de civili, iar 
populaţia era de aproximativ 7 mili- 
oane, adică peste 25 % ! 





Dezlesarea 
prezentului 


PRIN ÎNŢELEGEREA 





Aceasta arată cum creşte demoniza- 
rea. Dacă în primul război mondial 
mai erau cavaleri — adică „noi ne ba- 
tem şi nu avem treabă cu civilii” -, în 
cel de-al doilea, atât fasciştii, cât şi 
aşa-zişii democrați au scos populaţia 
în faţă. In 1945, când Germania era 
deja îngenunchiată, aliaţii au bom- 
bardat cu avioanele oraşele germane 
şi au murit milioane de oameni. La 
fel s-a întâmplat şi în Japonia, la Hi- 
roshima şi Nagasaki. Dacă în pri- 
mul război mai existau reguli 
cavalerești de luptă, poate chiar 
o anumită frică de Dumnezeu, 
în al doilea totul a căzut. 


Sf. Sofronie de la Essex spune despre 
acest prim conflict: „După primul 
război mondial lumea s-a schimbat 
total, de la mentalitate, la compor- 
tament, viaţă intelectuală, viaţă îin- 
terioară.” Tot! Nu numai aspectele 
exterioare, ci mai ales din interio- 
rul omului, unde s-a produs o 
mare întunecare. 


Părintele Arsenie Boca le spunea ce- 
lor care veneau în 1945 de pe front: 
„Mă, voi doi ani de acum să nu fa- 
ceţi copii, că sunteţi impregnaţți de 
moarte, iar copiii pe care îi veți naş- 
te în această stare vor avea enorm 
de suferit!” Şi chiar dacă nu trăseseră 
(căci mulţi au tras în sus, ca să nu 
omoare oameni), sufletul li se um- 
pluse de grozăviile războiului. 


Perioada interbelică a fost una de 
părelnică pace. În acest timp, nemţii 
s-au reînarmat şi războiul a continu- 
at. De fapt războiul din 1914 nu s-a 
încheiat. Atunci au căzut 4 imperii: 
german, otoman, austro-ungar şi rus. 
Prin nebunia pe care o constata di- 
plomatul francez, Europa s-a auto- 
distrus. Sf. Maxim spune că orice 
lucrare a diavolului este iraţională. 
Să nu căutăm să găsim logică pentru 


Preor Ștefan 


că nu există. Totuşi, în spatele aces- 
tui conflict care a produs distrugerea 
vechilor graniţe europene, era o pu- 
ternică susţinere... 


Despre al doilea război mondial 
s-a spus că a fost cel mai mare 
şi mai ucigător război neîntre- 
rupt din istoria omenirii. Dacă în 
primul război au murit 20 de milioa- 
ne, acum vor muri 70 de milioane! 
Iată a doua fază de demonizare 
a lumii şi mult mai puternică. 


Mântuitorul zice: „când duhul necu- 
rat a ieşit din om, umblă prin locuri 
fără apă, căutând odihnă şi nu gă- 
seşte. Atunci zice: Mă voi întoarce la 
casa mea de unde am ieşit; şi ve- 
nind, o află golită, măturată şi îm- 
podobită. Atunci se duce şi ia cu sine 
alte şapte duhuri mai rele decât el şi, 
intrând, sălăşluiesc aici şi se fac cele 
de pe urmă ale omului aceluia mai 
rele decât cele dintâi.” Europa părea 
că s-a curăţat după primul război, 
dar vine dracul cu alţi șapte mai pu- 
ternici decât el, iar ce se întâmplă în 
acest război este incomparabil cu 
primul: a costat, ca vieţi ucise şi ca 
pagube materiale, cât toate celelalte 
războaie din istorie la un loc! Peste 
70 de milioane de morţi şi peste 
1.000 de miliarde de dolari (fără să 
socotim cheltuielile de reconstrucţie 
de după)! Să ne gândim ce s-a întâm- 
plat atunci pe faţa pământului! Şi 
atunci cine este omul care să spună 
că aceasta nu a fost o lucrare şi o pre- 
zenţă antihristică? Sunt paşii de in- 
trare cu mare putere a antihristului 
în lume. 


Iar noi din acest veac venim! 


(va urma) 

În ce priveşte locul scrierii Evangheliei a patra, măr- 
turiile Tradiţiei sunt, după cum am văzut, cum nu se 
poate mai clare. Mai ales Sf. Irineu ne spune lămurit că 
Sf. Apostol Ioan și-a scris Evanghelia la Efes (azi în 
vestul Turciei, aproape de ţărmul Mării Mediterane). 
Timpul scrierii ar fi între anii 90-100. Sf. Ioan cunoş- 
tea bine Evanghelia de la Marcu, deci a scris după ce 
aceasta a fost redactată. Cea mai veche copie după per- 
gamentul Evangheliei Sf. Ioan este un papirus desco- 
perit în Egipt şi care datează de la începutul secolului al 
II-lea. 


Scopul scrierii nu este completarea celor ce lipseau 
din primele trei Evanghelii, ci desăvârşirea credinţei 
cititorilor săi: „lar acestea s-au scris ca să credeţi că 





Iisus este Hristosul şi, crezând, să aveţi viaţă în numele 
Lui“. Cine sunt primii destinatari ai Evangheliei a 
patra? Aşa cum rezultă din cuprinsul ei, autorul presu- 
pune la cititorii săi o formaţie creştină. Este cum nu se 
poate mai clar că primii destinatari ai scrierii sale sunt 
la curent cu tradiţia istorică despre persoana și activita- 
tea mântuitoare a Domnului Iisus Hristos. 


Sf. Ioan ţine să precizeze că vorbeşte ca martor direct 
al „Cuvântului vieţii“. Cu această autoritate de Apostol 
şi martor al lui lisus Hristos, pe care, desigur, i-o recu- 
noştea fără rezerve întreaga Biserică de la sfârşitul vea- 
cului I, vine Sf. Ioan să ateste, prin Evanghelia pe care 
o scrie, adevărurile fundamentale ale creștinismului, 
aşa cum au fost ele învăţate de Însuşi Mântuitorul lu- 
MI. 








Străduiţi-vă să nu acuzaţi niciodată pe altul, ci rugaţi- 
vă pentru el. A judeca pe cineva pentru lipsurile pe care 
le are, înseamnă să nu-ţi vezi propriile tale defecte.În 
starea noastră de cădere suntem incapabili să judecăm, 
în mod corect, pe fratele nostru. Să nu fiţi atât de 
siguri că fratele vostru se înşală. Nu-l judecaţi. 


Este preferabil să nu judecăm. A trăi în frică de Dum- 
nezeu înseamnă a-ţi fi teamă să judeci pe altul într-o 
manieră păcătoasă şi nu aşa cum l-ar judeca Dumne- 
zeu. 


Ce câştig judecând pe fratele meu? Atâta timp cât nu 
-l voi vedea aşa cum Domnul îl vede, totul va fi 
greşit. Începeţi prin această rugăciune, prin ideea de a 
fi ascultători, de a nu judeca pe fraţii voştri. Incepeţi 
prin această dorinţă de a-i sluji pe alţii cu dragoste, ca 
şi Sfântul Siluan, care cerea, în zilele de sărbătoare, 
să poată sluji în trapeza sutelor de călugări. Era atât 
de fericit să vadă cât de mult îi iubea Hristos pe 
aceşti oameni, pe aceşti copii ai lui Dumnezeu. 
Ii slujea cu multă dragoste. Implinite în acest duh, 
muncile vieţii de zi cu zi, pot să devină o hrană duhov- 
nicească foarte agreabilă. Seara, datorită acestei atitu- 
dini de slujire, inima voastră va fi foarte blândă şi veţi 
plânge înaintea lui Dumnezeu pentru propriile voastre 
greşeli, pentru lipsa voastră de iubire. 


Greutatea de a comunica cu semenul provine întot- 
deauna dintr-o lipsă de rugăciune şi iubire. Cum spu- 


Dacă cineva mi se 


împotriveşte, eu cedez 


nea „Stareţul” Siluan, se poate întâmpla că, în ciuda 
rugăciunilor celor mai fierbinţi, sporul să fie dificil. 
Totuşi, când ajungi, prin rugăciunea lui isus, să tră- 
ieşti în pace cu o persoană, devii capabil să trăieşti cu 
milioane de alte persoane care i se aseamănă. 


A ne ruga pentru altul, înseamnă, datorită unei 
bune dispoziţii a inimii noastre cu privire la el, 
a-l ajuta să reziste gândurilor rele pe care poa- 
te, nu fără de motiv, să le aibă cu privire la noi. 
În schimb, a nu ne ruga pentru altul, înseamnă a justi- 
fica, prin lipsa noastră de iubire, gândurile urâte pe 
care poate să le aibă împotriva noastră. Să păstrăm 
unitatea în rugăciune în jurul potirului lui Hristos şi 
vom vedea că este uşor să iubim. 


Să fiţi foarte atenţi! Nu permiteţi niciunui gând rău să 
intre în inima voastră. Nu consideraţi neînsemnate 
gândurile negative pe care, în linişte, le puteţi avea cu 
privire la altul. Păziţi-vă de orice cuvânt care ră- 
neşte. Este foarte important. Amintiţi-vă, de aseme- 
nea, de aceste cuvinte ale lui Hristos: Nu faceţi altora 
ceea ce nu doriţi să vi se facă vouă. 


Urmaţi atitudinea unui om pe care Dumnezeu îl iubea 
atât de mult, Părintele Misail, egumenul Mănăstirii 
Sfântul Pantelimon, pe vremea când eram eu acolo: 
„Dacă cineva mi se împotriveşte, eu cedez”. 


Sfântul Sofronie Saharov 


